| Πεδίο | Μεταδεδομένα δείκτη |
| --- | --- |
| Κωδικός δείκτη | **PSO796** |
| Ονομασία δείκτη | **αριθμός συνεχιζόμενων κοινωνικών δομών που υποστηρίζονται[[1]](#footnote-1)** |
| Ορισμός | Ως «συνεχιζόμενες κοινωνικές δομές» εννοούνται οι κάτωθι δομές που συγχρηματοδοτήθηκαν από το ΕΚΤ την ΠΠ 2014-2020 και συνεχίζουν να ενισχύονται/ συγχρηματοδοτούνται από το ΕΚΤ+ την ΠΠ 2021-2027:   1. Κέντρα Κοινότητας (ΚΚ). (Τα Παραρτήματα Ρομά, τα ΚΕΜ και οι κινητές μονάδες των ΚΚ δεν μετρώνται ως διακριτές δομές στο δείκτη) 2. Στέγες Υποστηριζόμενης Διαβίωσης (ΣΥΔ) ατόμων με αναπηρίες 3. Κέντρα Διημέρευσης Ημερήσιας Φροντίδας (ΚΔΗΦ), 4. Δομές παροχής βασικών αγαθών (Κοινωνικά παντοπωλεία, φαρμακεία, συσσίτια), 5. Δομές κακοποιημένων γυναικών (ξενώνες και συμβουλευτικά κέντρα), και 6. Κέντρα Ημερήσιας Φροντίδας Ηλικιωμένων (ΚΗΦΗ).   Η κάθε δομή μετράται μία φορά στο επίπεδο της πράξης και λαμβάνει την τιμή 1 με την απόφαση ένταξης της Πράξης.  Σε περιπτώσεις συλλειτουργίας ενιαίας δομής κοινωνικού παντοπωλείου και συσσιτίου, η τιμή του δείκτη στις αντίστοιχες πράξεις θα πρέπει να είναι 1 (δηλ. το συσσίτιο και το παντοπωλείο θεωρούνται 1 δομή). Δεν έχει σημασία αν το συσσίτιο και το παντοπωλείο συστεγάζονται στο ίδιο οίκημα ή βρίσκονται σε διαφορετικούς χώρους/κτίρια. Για τη μεθοδολογία μέτρησης του δείκτη, κάθε συλλειτουργούσα δομή είναι 1 δομή. Σε όλες τις άλλες περιπτώσεις πράξεων που οι δομές συσσιτίων και παντοπωλείων είναι διακριτές δομές, και άρα είτε εντάσσονται σε ξεχωριστές πράξεις είτε σε διαφορετικά υποέργα στο πλαίσιο της ίδιας πράξης, μετρώνται ως ξεχωριστές δομές στο δείκτη.  Εννοείται πως τα κοινωνικά φαρμακεία είναι διακριτές δομές επίσης. Π.χ. σε μία πράξη που έχει 1 υποέργο κοινωνικό φαρμακείο και 1 υποέργο συλλειτουργούσα δομή συσσίτιο/παντοπωλείο, ο δείκτης θα πρέπει να λάβει τιμή 2 (1 φαρμακείο και 1 συλλειτουργούσα δομή συσσιτίου/παντοπωλείου). Σε πράξη που έχει 3 διαφορετικές δομές (φαρμακείο, συσσίτιο , παντοπωλείο), ο δείκτης θα πρέπει να λάβει τιμή 3. Δεν έχει σημασία ο αριθμός των υποέργων. |
| Μονάδα μέτρησης | Αριθμός δομών (οντότητες) |
| Στόχος | Είναι η τιμή που αναμένεται στο τέλος της προγραμματικής περιόδου. Εντός του 2024 θα επανεξεταστεί η λειτουργία και συγχρηματοδότηση των κοινωνικών δομών, υπό το πρίσμα ενός σχεδίου βιωσιμότητας για τη σταδιακή έξοδο από τη συγχρηματοδότηση από το ΕΚΤ+. Αλλαγές που θα προκύψουν από την ανωτέρω διαδικασία θα αποτυπωθούν στην Ενδιάμεση Αναθεώρηση του Προγράμματος το 2025». |
| Τιμή Βάσης | 0 |
| Κατηγοριοποίηση | Ανά κατηγορία περιφέρειας |
| Τεκμηρίωση | Για την αναφορά του τρόπου με τον οποίο το ΕΚΤ+ συμβάλλει στο στόχο που ορίζεται στη συνθήκη για την ΕΕ (αρθρ.162) και για την εφαρμογή της αρχής 3 “Ίσες ευκαιρίες”, της αρχής 11 “Φροντίδα και υποστήριξη των παιδιών”, της αρχής 11 “Ένταξη ατόμων με αναπηρία”, της αρχής 14 “Ελάχιστο εγγυημένο εισόδημα”, της αρχής 17 “Ένταξη ατόμων με αναπηρία”, της αρχής 18 “Μακροχρόνια φροντίδα” και της αρχής 20 “ Πρόσβαση σε βασικές υπηρεσίες” του Ευρωπαϊκού Πυλώνα Κοινωνικών Δικαιωμάτων |
| Συλλογή δεδομένων | Η πληροφορία για το δείκτη θα συλλέγεται από τα συστήματα συλλογής δεδομένων των δικαιούχων έως τη λειτουργία του Ενιαίου Γεωπληροφοριακού Συστήματος (Ε.ΓΠ.Σ) του Εθνικού Μηχανισμού Συντονισμού, Παρακολούθησης και Αξιολόγησης των Πολιτικών Κοινωνικής Ένταξης και Κοινωνικής Συνοχής.  O δείκτης λαμβάνει τιμή κατά την έναρξη υλοποίησης της πράξης στην οποία υποστηρίζεται η κοινωνική δομή που μετρά. |
| Συχνότητα αναφοράς | Δύο φορές ετησίως, τέλος Ιανουαρίου και τέλος Ιουλίου, ξεκινώντας από 31.1.2022 και έως το 2030. |
| Σύνδεση με δείκτες | Στις παρεμβάσεις/πράξεις που αφορούν δομές του δημόσιου τομέα, ο δείκτης PSO796 έχει την ίδια τιμή με τον EECO18 |
| Επικύρωση |  |

1. O δείκτης μετρά τις δομές με το ισχύον θεσμικό πλαίσιο. Οποιαδήποτε αλλαγή επέλθει θα επηρεάσει το είδος των δομών που θα καλύπτει και τον τρόπο μέτρησής τους. [↑](#footnote-ref-1)